འཛིན་བཟུང་བཀག་ཉར་མ་བྱས་པའི་གོང་དུ།བཀྲ་ཤིས་དབང་ཕྱུག་གིས་ཝེ་པའོ་ཡི་སྟེང་དུ་བོད་དོན་དང་འབྲེལ་བའི་གནས་ཚུལ་ཁག་ཅིག་སྤེལ་ཡོད་པ་དང་།གཙོ་བོ་དེ་བོད་ཀྱི་རིག་གཞུང་ཉམས་དམས་སུ་འགྲོ་བཞིན་པའི་གནས་སྟངས་ཐད་ཀྱི་བློ་འཚབ་མཚོན་ཡོད་པ་རེད།དཔེར་ན།ད་ལོའི་སྤྱི་ཟླ༡ཚེས༢༠ཉིན།བཀྲ་ཤིས་དབང་ཕྱུག་གིས་དྲྭ་གྲོགས་ཤིག་གི་དཔྱད་བརྗོད་བརྒྱུད་གཏོང་བྱས་ཡོད་ཅིང་།ཐོག་མ་ཉིད་ཀྱི་དཔྱད་བརྗོད་དེས་ཁམས་པའི་བརྙན་འཕྲིན་ཁང་གིས་གཞུང་འབྲེལ་ཁམས་སྐད་ཀྱི་སྡེ་ཚན་དེ་མཚམས་འཇོག་དགོས་པ་གླེང་ཡོད་པ་དང་།དཔྱད་བརྗོད་དེའི་ནང་ཁྱོད་ཚོས་བརྗོད་ཀྱིན་པའི་བོད་ཀྱི་རིག་གཞུང་ནི།ཚོང་ཟོག་དང་ཡང་ན་འགྲེམས་སྟོན་དངོས་རྫས་རེད།ཅེས་བཀོད་འདུག